**MOBEKO YA «DUBLIN» (MOBEKO N° 604/2013)**

Kosenga ebombamelo na Chypre elingi koloba te ete bakolandela bosengi na yo awa. Mboka oyo ekolandela bosengi na yo ya kobatelama ya mokili mobimba ebongisami na mobeko ya Dublin oyo ezali mobeko ya Mikili ya Mpoto oyo elakisi Ekolo nini ya Lisanga ya Bikolo bya Mpoto ezali na mokumba ya kolandela malamu bosengi na yo ya kobatelama ya mokili mobimba/ya kosenga ebombamelo.

Na kotalela mobeko oyo, bobele mboka moko ezali na makoki ya kolandela bosengi ya ebombamelo na yo. Bikolo 31 esalelaka mobeko oyo:

*a) Bikolo 27 bya Lisanga ya Bikolo bya Mpoto (Autriche (AT), Belgique (BE), Bulgarie (BG), Croatie (HR), Chypre (CY), République Tchèque (CZ), Danemark (DK), Estonie (ET), Finlande (FI), France (FR), Allemagne (DE), Grèce (EL), Hongrie (HU), Irlande (IE), Italie (IT), Lettonie (LV), Lituanie (LT), Luxembourg (LU), Malte (MT), Pays-Bas (NL), Pologne (PL), Portugal (PT), Roumanie (RO), Slovaquie (SK), Slovénie (SI), Espagne (ES), Suède (SE)) mpe*

*b) Bikolo 4 «bisalaka elongo» na (Norvège (NO), Islande (IS), Suisse (CH) mpe Liechtenstein (LI)).*

Ekolo moko ekoki kozala na mokumba ya kolandela bosengi na yo nakotalelaka mwa bantina lokola :

**SOKI BASENGI BAZALI MIKOLO MPE/TO MABOTA**

Soki okoti to ofandaki na kati ya Ekolo moko ya Lisanga ya Bikolo bya Mpoto, ozwaki viza to ndingisa-bofandi oyo mboka ya Dublin apesaki yo, yambo été okota na Chypre, mboka oyo ekoki kozala na mokumba ya kolandela bosengi na yo ya kobatelama ya mokili mobimba na Ekolo mosusu ya lisanga ya Bikolo bya Mpoto

Soki ozali na mutu moko penepene ya libota to moboti (ndakisa, molongani, mobali to mwasi oyo oza naye na bolingo ya ebongi mais bo balana te officiellement, Bana) na Ekolo mosusu ya lisanga lya Bikolo bya Mpoto mpe olingi kokende kofanda na bango esika moko. **Ezali motuya oyebisa biso na lombango soki ozali na bato ya libota na yo na ekolo mosusu ya Dublin.**

**SOKI EZALI NA BANA MIKE OYO BAZALI BANGO MOKO:**

Soki okokisi naino te mbula 18 mpe oyaki te elongo na mokolo moko oyo azobokola yo, okoki kokende epai ya baboti na yo, bandeko ya mibali mpe ya basi to ya penepene (noko, mama-leki to bankoko) na ekolo mosusu ya «Dublin». Mboka oyo ekoki kozala na mokumba ya kolandela bosengi ya ebombamelo na yo. Esengeli otya bankombo ya bandeko ya libota na formilere na yo.

Okoki kofanda na Chypre kaka soki tozwi mokano ete biso bato tokolandela bosengi ya ebombamelo na yo. Soki ekolo mosusu ezali na mokumba wana, tokobongisa kokende na yo na mboka wana esika wapi bakolandela bosengi na yo. Na ntango ya bofandi na yo, ozali na lotomo ya koyamba bisalelo bya boyambi bato, lokola, ndako, bilei, mpe bongo na bongo, kobakisa lisalisi lya nzoto lya yambo mpe kozwa lisalisi ya monganga ya nokinoki.

Soki osundoli bosengi ya ebombamelo na yo mpe okei kofanda na mboka mosusu ya «Dublin», bakoki kobengana bino na Chypre to na mboka oyo ezolandela yo. Yeba ete soki tomoni ete ozomeka kokima to kobombana mpo olingi te ete tondinda yo na mboka mosusu, bakoki kotya yo na boloko.

Ondimi te mokano ya kotinda yo na mboka mosusu ya «Dublin» liboso ya Esambiselo ya Mikanda mya Kobatelama ya mokili mobimba (IPAC) na Nicosie. Adresi : Costi Palama 5, 1096, Nicosie, Chypre Coordonnées : Tél. : (+357) 22747500/501 Fax : (+357) 22747537.

**ELEMBO YA MISAPI**

Ntango okotisi bosengi ya ebombamelo na yo, soki oza na mibu 14 to koleka, bakozwa bilembo na yo ya misapi mpe bakotinda yango na ebombamelo bansango ya bilembo ya misapi bebengi «Eurodac». Mobeko etindi bazwa bilembo ya misapi na yo. Bakolandela bilembo na yo ya misapi na Eurodac na kotala soki osengaki ebombamelo liboso to soki bilembo ya misapi na yo basi bazwaka yango na ndelo ya ekolo moko. Ekopesa epusa elakisa ekolo nini ya «Dublin» eza na mokumba ya kolandela bosengi ya ebombamelo na yo. Bansango ya bilembo ya misapi na yo bakobatela yango na Eurodac molai ya mibu 10. Soki okomi mwana mboka ya moko ya ekolo ya Dublin, bakolongola bilembo ya misapi na yo. Bilembo ya misapi na yo mpe kibomwasi to kimobali na yo ekobombama na Eurodac – Nkombo na yo, bafoto na yo, dati ya mbotama na yo mpe ekolo na yo bakotinda yango te na ebombamelo bansango ya Eurodac, kasi ekobombama na ebombamelo ya bansango ya mboka mobimba.

Soki osengi ebombamelo na mboka mosusu ya Dublin na mikolo ya nsima, bakotinda bilembo ya misapi na yo na mboka wana mpo bayeba kotalela yango. Bansango ebombami na Eurodac bakoki kokabola yango ata na mboka mosusu te to ebongiseli mosusu libanda ya bikolo ya Dublin.

Okozala na makoki ya kopesa biso bansango na maloba na ntina na yo mpe boyei ya bandeko ya libota na yo na mabele ya bikolo bya Dublin na ntango ya lisolo «Dublin» liboso ya mobongoli. Bakopesa yo kopi moko ekomami ya mokano ya kotinda yo na mboka mosusu.

**Bansango ya bokutani:**

Nkombo ya Mokonzi azolandela mikanda na Eurodac mpe Momonisi na ye;

Dublin Unit, Asylum Service

70 Arch. Makarios III avenue, Afemia House, 1077 Lefkosia

Tel.: 22308501/503/, Fax: 22302310

Email: dublinoffice@asylum.moi.gov.cy

Address and contact details of the asylum authority

Asylum Service

70 Arch. Makarios III avenue, Afemia House, 1077 Lefkosia

Tel.: 22308501/503, Fax: 22302310

Email:info@asylum.moi.gov.cy